Крајпуташ на Турском брду у Велеречи
Крајпуташ на Турском брду у Велеречи (Општина Горњи Милановац) налази се на шумском путу ка Љутовници. Крајпуташ је у облику латинског крста, са декоративно обрађеном предњом страном.

По стилским особинама, споменик припада првој половини 19. века. Томислав М. Јовановић у књизи Велереч и Велеречани наводи да је на споменику некада био читљив натпис „раб божји Дамљан”, што се односи на Дамљана Радовановића (Макљеновића) који је рођен 1804. године, а умро између 1825. и 1832. године.

Опис споменика 
Масиван крсташ од сивог камена, висине 140 -{cm}-, ширине 62 -{cm}- и дебљине 27 -{cm}-. Горњи део крста је оштећен. Споменик је нагнут под углом од 45 степени.

Са предње стране споменика урезан је једноставан крст који прати форму споменика. Спољна линија крста делом је назубљена. Осим централног, на споменику је уклесано још неколико крстова: на бочним крацима грчки крстови димензија 13х13 -{cm}-, а у подножју предње стране удубљеним пољима још два, облика малтешког крста са постољем, димензија 15х10-{cm}-.

На споменику нема читљивих натписа.

Референце

Литература 
 
 
 Радичевић Бранко В, Плава линија живота: српски сеоски споменици и крајпуташи, „Савремена школа” Београд, 1961.
 Дудић Никола, Стара гробља и народни белези у Србији, Републички завод за заштиту споменика културе Београд, Посебна издања 13, „Просвета” Београд. 
 Николић Радојко, Каменоресци народног образа: каменорезаштво и каменоресци западне Србије, „Литопапир” Чачак, 1998.
 Јовановић Томислав М, Велереч и Велеречани, „Графопринт” Горњи Милановац. 
 Савовић Саша, Срце у камену: крајпуташи и усамљени надгробници рудничко-таковског краја, „Службени гласник” Београд; Музеј рудничко-таковског краја Горњи Милановац, 2009. . 

Споменици општине Горњи Милановац
Крајпуташи у Србији